Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
5 ต.ค. 2559

SET ยืนในแดนบวก แข็งแกร่งหลังทะลุ 1,506 จุด… “เลือกซื้อ” SVI
ดัชนี SET อยู่ที่ 1,510.34 จุด +0.56 จุด +0.04% ปริมาณซื้อขาย 21,054  ลบ.
 
แนวรับ :          1,500          แนวต้าน :          1,520
 
สรุปทิศทางและแนวโน้มตลาด
SET ปรับตัวบวกต่อ: หลังทะลุแนวต้าน 1,506 จุด ขึ้นมาได้ แม้ตลาดหุ้นกลุ่ม TIP (ไทย ฟิลิปปินส์ และ อินโดนีเซีย) จะปรับตัวลงก็ตาม อย่างไรก็ดี เรายังคงมุมมองว่า SET มี upside จำกัด และมีความเสี่ยงปรับฐานใน 1-3 เดือนข้างหน้า จึงยังคงแนะนำแบ่งพอร์ตบางส่วนเพื่อ “Trading” และสามารถเพิ่มน้ำหนักพอร์ต “Trading” ได้ เพื่อ follow buy หลัง SET ทะลุแนวต้านขึ้นมา แต่ส่วนที่เพิ่มน้ำหนักควรมีจุด stop loss ที่ชัดเจนและเข้มงวด เน้น “เลือกซื้อ” หุ้นที่มีพื้นฐานแข็งแกร่ง มี downside จำกัด เช่น กลุ่มที่ได้ประโยชน์จากภาคบริโภคฟื้นตัว อย่าง CPALL BEAUTY BJC กลุ่มโรงกลั่นที่ค่าการกลั่นปรับตัวขึ้นแรง เช่น ESSO IRPC TOP และกลุ่มหุ้นที่ได้ประโยชน์จากค่าเงินบาทอ่อน (นับตั้งแต่ปี 2010 ถึง 2015 ค่าเงินบาทอ่อนตัว ทุกเดือน พ.ย.) อย่าง HANA KCE SVI และ CPF
“เลือกซื้อ” SVI: คาดกำไรฟื้นตัวใน 2H16 ต่อเนื่องไปปี 2017 จาก 1) ปัญหาคอขวด ในส่วนเครื่อง QC ใหม่ แก้เสร็จหมดแล้ว คาดบริษัทจะค่อยๆเพิ่มอัตราการใช้กำลังการผลิตให้กลับไปสูงกว่า 70% อีกครั้งใน 2H16 2) ธุรกิจในยุโรปที่ซื้อเข้ามาตั้งแต่ต้นปี จะช่วยเสริมการเติบโตของกำไร 3) ระดับเงินสดสูง กว่า 1 บาท/หุ้น ช่วยจำกัด downside 4) ได้ประโยชน์จากค่าเงินบาทที่มีแนวโน้มอ่อนค่าลง และ 5) มีเป้าหมายทางเทคนิค ที่ 5.15 บาท (ทางพื้นฐานที่ 5.7 บาท)
 
หุ้นที่น่าสนใจทางเทคนิค
ANAN “ซื้อ” ราคาหุ้นแกว่งตัวยกฐานขึ้น พร้อมปริมาณการซื้อขายสูงสนับสนุน สอดคล้องกับเส้นค่าเฉลี่ยทำ Golden Cross ยืนยันแนวโน้ม กำลังทดสอบแนวต้านที่ 5.05 บาท ผ่านได้มีแนวต้านถัดไปที่ 5.20 และ 5.40 บาทตามลำดับ
EPG “ซื้อ” ราคาหุ้นเริ่มฟื้นตัวขึ้นทะลุแนว Downtrend Line สอดคล้องกับเครื่องมือ DI+ ตัด DI- ขึ้น เป็นจังหวะซื้อเก็งกำไร มีแนวต้านแรกที่ 14.00 บาท ผ่านได้มีเป้าหมายถัดไปที่ 14.40 บาท
MEGA “ซื้อ” ราคาหุ้นแกว่งตัวทดสอบทดสอบกรอบสามเหลี่ยมด้านเท่าบริเวณ 19.90 บาท พร้อมปริมาณการซื้อขายหนาแน่น สอดคล้องกับเครื่องมือ MACD ชี้ขึ้นมีแนวโน้มเป็นบวก มีแนวต้านแรกที่ 20.40 บาท และมีเป้าหมายระยะกลางที่ 21.00 บาท
 